પુરાણોમાં કથા અનુસાર એક અનલાસુર નામનો રાક્ષસ હતો. તેણે પૃથ્વી પર હાહાકાર મચાવી દીધેલો. પૃથ્વીવાસીઓ તથા ઋષીમુનીઓને હેરાન કરતો અને બધાને જીવતા ગળી જતો. આમ દેવરાજ ઇન્દ્ર અને બધા જ દેવીદેવતાઓ ભેગા મળીને મહાદેવજી પાસે જાય છે. પ્રાર્થના કરે છે કે હે મહાદેવ આ અનલાસુરના ત્રાસમાંથી અમને બચાવો. આમ પ્રાર્થના સાંભળીને મહાદેવજી કહે છે કે આ દૈત્યના ત્રાસમાંથી તમને ગણપતિદાદા બચાવી શકે ત્યારબાદ બધા જ ઋષીમુનીઓ ગણપતિદાદાને પ્રાર્થના કરે છે. ગણપતિદાદા અનલાસુર સાથે યુધ્ધ કરે છે અને યુધ્ધમાં અનલાસુરને ગણપતિદાદા ગળી જાય છે. આને કારણે ગણપતિદાદાને પેટમાં દાહ થાય છે. અગ્નિ થાય છે. ઘણા જ ઉપાયો કરે છે પરંતુ અગ્નિ શાંત થતો નથી. આથી ર1 ગાઠવાળી દુર્વા ગણપતિદાદા ગ્રહણ કરે છે અને દાદાનો પેટનો અગ્નિ શાંત થાય છે. આથી ગણપતિદાદા આશીર્વાદ આપે છે કે આજથી જે મનુષ્ય મને દુર્વા ચડાવશે તેના જીવનમાં દુશાંતી આપીશ ટાઢક આપીશ.